വീട്ടിലിരുന്ന് പണം സമ്ബാദിക്കാം : ഓണ്ലൈന് ജോലി വാഗ്ദാനം ചെയ്ത് തട്ടിയെടുത്ത് മൂന്നരകോടി , പെണ്കുട്ടികളടക്കം നാലു പേര് അറസ്റ്റില് ഗാസിയാബാദ് കൊറോണ മഹാമാരിയില് ജോലി നഷ്ടമായ അഞ്ഞൂറോളം പേര്ക്ക് ഓണ്ലൈന് ജോലി വാഗ്ദാനം ചെയ്ത് പണം തട്ടിയെടുത്ത സംഘം പിടിയില് .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗാസിയാബാദിലാണ് സംഭവം .സംഘത്തലവനും, മൗസം വിഹാര് സ്വദേശി അനുജ് ഗാന്ധി, സന, നഗ്മ, ശിവ, റുഖ്സര് സ്വദേശി പസൗണ്ട എന്നിവരെയാണ് അറസ്റ്റ് ചെയ്തത്. ഇവരില് നിന്ന് 9 മൊബൈല്, ആളുകളുടെ ഡാറ്റ അടങ്ങിയ ബുക്കുകള് , എടിഎം കാര്ഡ്, പാന് കാര്ഡ്, ആധാര് കാര്ഡ് എന്നിവ കണ്ടെത്തി . ഒളിവിലുള്ള പ്രതി ഗൗതമിനായി പോലീസ് തിരച്ചില് നടത്തുകയാണ്. സൈബര് സെല്ലും തില മോര് പോലീസും സംയുക്തമായി റെയ്ഡ് നടത്തിയാണ് സംഘത്തെ അറസ്റ്റ് ചെയ്തത് . ആളുകളുടെ ഡാറ്റ ശേഖരിക്കുകയും ഓണ്ലൈന് ജോലി വാഗ്ദാനം നല്കി പണം വാങ്ങുകയുമായിരുന്നു . ഒരാളില് നിന്ന് 5000 രൂപയോളം ഇവര് വാങ്ങിയിരുന്നു . ഇത്തരത്തില് 3.5 കോടി രൂപയാണ് ഇവര് തട്ടിയെടുത്തത്.അറസ്റ്റിലായ പെണ്കുട്ടികളില് 3 പേര് ബിരുദധാരികളാണ് . കഴിഞ്ഞ ആറു മാസമായി സംഘം ഇത്തരത്തില് തട്ടിപ്പ് നടത്തുന്നുണ്ടായിരുന്നു.